उत्तरकाशी- जिला अस्पताल में फिजिशियन की किल्लत है और सिर्फ एक स्त्री रोग विशेषज्ञ तैनात है। जबकि मोरी से लेकर लंबगांव और हर्षिल से लेकर मुखबा तक की प्रसूताएं उत्तरकाशी के जिला अस्पताल का रुख करती हैं। ऐसे में स्त्री रोग विशेषज्ञ पर भारी दबाव रहता है। जिला अस्पताल की इस गंभीर बीमारी की ओर सरकार की नजरें इनायत करवाने के लिए आज पूर्व विधायक विजयपाल सजवाण ने राज्यपाल को ज्ञापन प्रेषित किया।